आजम खान के बयान पर भड़कीं यह बॉलीवुड एक्ट्रेस, लिखा- अगर घिनौनेपन का कोई चेहरा होता तो....  
आजम खान के बयान पर भड़कीं यह बॉलीवुड एक्ट्रेस
रविवार को आजम खान ने दिया था आपत्तिनक बयान
बॉलीवुड एक्ट्रेस का ट्वीट वायरल हो रहा है
बॉलीवुड एक्ट्रेस कोइना मित्रा (Koena Mitra) ने आजम खान (Azam Khan) पर हमला करते हुए लिखा: "अगर घिनौनेपन का कोई चेहरा होता तो वह आजम खान जैसा होता." कोइना मित्रा (Koena Mitra) ने इस तरह आजम खान के बयान पर करारा प्रहार किया है. गौरतलब है कि रविवार को आजम खान (Azam Khan) ने एक रैली के दौरान कहा था: 'जिसको हम ऊंगली पकड़कर रामपुर लाए, आपने 10 साल जिससे अपना प्रतिनिधित्व कराया... उनकी असलियत समझने में आपको 17 बरस लगे, मैं 17 दिन में पहचान गया कि इनके नीचे का अंडरवियर खाकी रंग का है.' 
कोइना मित्रा (Koena Mitra) एक भारतीय अभिनेत्री और मॉडल हैं. उन्होंने बॉलीवुड में कई फिल्मों में काम किया है. कोइना मित्रा ने 'रोड', 'ढोल', 'मुसाफिर', 'हे बेबी', 'अपना सपना मनी मनी'  जैसी फिल्मों में काम किया है. उनका जन्म कोलकाता में एक बंगाली हिंदू परिवार में हुआ. उन्हें वेस्टर्न डांस, बास्केट बॉल, स्वीमिंग, टेनिस में महारत हासिल है. हालांकि अब वो फिल्मों में पहले जितनी सक्रिय नहीं हैं.